**Cluster**

Svetovne koreografske uspešnice Edwarda Cluga

**Proof – mutual comfort – Handman – Cluster**

|  |  |
| --- | --- |
| Koreografija | **Edward Clug** |
| Glasba | **Milko Lazar**, **Radiohead**, **Thom Yorke** |
| Premiera | **7. marec 2025**  **Dvorana Ondine Otta Klasinc** |

Pomladni baletni večer, ki ga spletajo koreografske uspešnice Edwarda Cluga, ustvarjene za Nizozemsko plesno gledališče (NDT), lahko z vidika tehnične in estetske dovršenosti opišemo kot virtuoznega in antološkega, saj se bodo na odru mariborskega Baleta razgrnile najprodornejše umetniške vizije človeškega telesa in gibanja. Povsem drugačna, nemara bolj intimna razsežnost Clugovih koreografij se razkriva v obravnavi specifičnih bivanjskih tem in v atmosferi, ki jo ustvarjajo glasbeni avtorji, med njimi Milko Lazar, Thom Yorke in skupina Radiohead. Prav na takšno glasbeno podlago, ki lahko evocira posebne energije in psihološka stanja, se v zaporedju koreografij *Proof*, *mutual comfort*, *Handman* in *Cluster* razprostira Clugov izvirni koreografski svet, ki se v takšni konstelaciji plesnih stvaritev prvič predstavlja slovenski in mednarodni publiki v interpretaciji mariborskega baletnega ansambla. Clugova neizmerna moč imaginacije in magični svet hipnotičnih sanj pa razkrivata tudi nespregledljivo osebno stališče, saj si ustvarjalec pri raziskovanju različnih bivanjskih in družbenih tem vedno prizadeva (p)ostati odprt do vsega drug(ačn)ega in predvsem človeškega.

**PROOF**

|  |  |
| --- | --- |
| Praizvedba | **22. september 2017,**  **Zuiderstrandtheater, Den Haag** |
| Koreograf | **Edward Clug** |
| Glasba | **Radiohead:** *Feral*; *Give Up the Ghost*; *Identikit*; *Glass Eyes*; *Codex*  **Thom Yorke:** *Skip Divided* |
| Asistent koreografa | **Alexander Anderson** |
| Oblikovalec svetlobe | **Tom Visser** |
| Scenograf | **Marko Japelj** |
| Kostumograf | **Leo Kulaš** |
| Inšpicienta | **Matjaž Marin, Iztok Smeh** |

ZASEDBA

**Asami Nakashima** / **Beatrice Bartolomei**

**Beatrice Bartolomei** / **Monja Obrul**

**Thomas Martino** / **Davide Buffone**

**Daniel Domenech** / **Ionut Dinita**

**Davide Buffone** / **Christopher Thompson** / **Tomaž Viktor Abram Golub**

**Matteo Beeckman** / **Lucio Mautone** / **Aleksandar Trenevski**

**Matteo Magalotti** / **Yuya Omaki**

*This dance*

*This dance*

*It’s like a weapon*

*It’s like a weapon*

*Of self defense*

*Self defense*

*Against the present*

*Against the present*

*Present tense*

– **Radiohead**, *Present Tense* z albuma A Moon Shaped Pool

»Zame so te besede osupljive, a hkrati mirne in polne naključnosti … Radiohead ni zgolj moja najljubša skupina; njihova glasba je zvočni spremljevalec moje druge življenjske plati, poslušanje njihove glasbe pa je, kot da bi odkrival del sebe, s katerim se še nisem srečal. To je moja druga izkušnja s skupino Radiohead po baletu *Radio and Juliet* leta 2005. Takrat je šlo za združitev Shakespearove klasike in njihove glasbe, tokrat pa se zdi, kot da se prepletajo pretekla in sedanja doživetja, ki so ujeta v melanholični, a hkrati utopični atmosferi nekaj pesmi z zadnjih dveh albumov skupine. Deliti svojo najglobljo intimnost s plesalci me je pripeljalo do tega, da sem postal eden izmed njih, medtem ko so naše plesne misli, ki so prihajale iz različnih virov, oblikovale nov prostor za novo kreacijo.«

– Edward Clug

**MUTUAL COMFORT**

|  |  |
| --- | --- |
| Praizvedba | **19. marec 2015**,  **Lucent Danstheater, Den Haag** |
| Koreograf | **Edward Clug** |
| Glasba | **Milko Lazar – PErpeTuumOVIA** |
| Glasbeni posnetek | **Milko Lazar** |
| Asistentka koreografa | **Aya Misaki** |
| Oblikovalec svetlobe | **Tom Visser** |
| Scenograf in kostumograf | **Edward Clug** |
| Inšpicienta | **Matjaž Marin, Iztok Smeh** |

ZASEDBA

**Catarina de Meneses** / **Beatrice Bartolomei**

**Asami Nakashima** / **Monja Obrul**

**Yuya Omaki** / **Ionut Dinita / Aleksandar Trenevski**

**Matteo Magalotti** / **Davide Buffone / Matteo Beeckman**

Edward Clug v svoji debitantski koreografiji za NDT 2 razkriva delo, ki ga zaznamujejo premišljeni detajli in kristalna jasnost. Njegovo gibanje prinaša trzljaje, ki spominjajo na ločila – telesa utripajo in trzajo z intenzivnostjo, ki odzvanja z glasbenim ritmom. Clugov pristop temelji v globoki predanosti k predstavitvi edinstvene izkušnje vsakega plesalca, kar zagotavlja, da vsak nastop ostane svež in oseben. S svojim delom spretno osvetljuje inherentna protislovja človeškega duha, med svojim ustvarjalnim popotovanjem pa odkriva trenutke nepričakovane lepote in spontane ironije.

**HANDMAN**

|  |  |
| --- | --- |
| Praizvedba | **18. februar 2016**,  **Theater aan het Spui, Den Haag** |
| Koreograf | **Edward Clug** |
| Glasba | **Milko Lazar: *Piano and Drums* (2015)**  **Justin Hurwitz & Tim Simonec: *Dismissed*; *Drum & Drone*** |
| Asistentka koreografa | **Aya Misaki** |
| Kostumograf | **Edward Clug** |
| Oblikovalec svetlobe | **Tom Visser** |
| Inšpicienta | **Matjaž Marin, Iztok Smeh** |

ZASEDBA

**Catarina de Meneses**

**Tijuana Križman Hudernik**

**Asami Nakashima**

**Monja Obrul**

**Ionut Dinita**

**Yuya Omaki**

**Matteo Magalotti**

**Tomaž Golub**

**Davide Buffone**

»*Handman* je delo, ki gledalca popelje na brezskrbno potovanje, v okviru katerega se zgodijo kratka srečanja med moškim in žensko, žensko in žensko, moškim in moškim ter med moškim in Handmanom (roko-možem). Naslov se navezuje na poseben trenutek v koreografiji, ki ostane morda spregledan. Medtem ko se premikamo, se koreografske sekvence razpletajo pred našimi očmi in se zaključujejo v plesnih situacijah, ki sta jih močno navdihnila kompozicija Milka Lazarja in pristna izkušnja, ki smo je bili deležni pri skupnem ustvarjanju koreografije s plesalci.«

– Edward Clug

**CLUSTER**

|  |  |
| --- | --- |
| Praizvedba | **21. april 2022**,  **Amare, Den Haag** |
| Koreograf | **Edward Clug** |
| Glasba | **Milko Lazar** |
| Asistent koreografa | **Samuel van der Meer** |
| Oblikovalec svetlobe | **Tom Visser** |
| Kostumograf | **Edward Clug** |
| Inšpicienta | **Matjaž Marin, Iztok Smeh** |

ZASEDBA

**Monja Obrul** / **Tea Bajc** (**Nuša Urnaut**)

**Asami Nakashima** / **Catarina de Meneses** (**Mina Radakovič**)

**Tijuana Križman Hudernik** / **Asami Nakashima** (**Lana Druškovič**)

**Thomas Martino** / **Davide Buffone** (**Tomaž Golub**)

**Daniel Domenech**/ **Matteo Magalotti** (**Aleksandar Trenevski**)

**Christopher Thompson** / **Matteo Beeckman** (**Maro Vranaričić**)

»Vrnitev k ustvarjanju za NDT 2 se je zdela skorajda nujna. Ansambel je popolnoma nov, odkar sem zadnjič sodeloval z njim, pri čemer je bil prav ta aspekt izhodiščna točka ustvarjalnega procesa. Brez koncepta, brez idej, glasbe ali drugih elementov – želel sem si le delati z njimi v tem novem praznem prostoru. Ko smo se približevali drug drugemu, se je vzpostavil dialog instinktov, ustvarjalni proces pa se je sprožil povsem spontano. Po nekaj minutah smo prejeli še prvi fragment Milkove glasbe in potovanje se je začelo.

Vsakodnevni ritual vaj nas je nežno povezoval v isti vedenjski vzorec, pri tem pa je izoblikoval nekakšno človeško gručo (cluster), ki je seveda postala nosilec tega dela.«

– Edward Clug

V sozvočju s presenetljivimi zvoki tristavčne ***Minimalne glasbene suite*** Milka Lazarja je Clugovo duhovito in premišljeno bogastvo idej ustvarilo izjemno zabavno in s strastjo ovenčano plesno izkušnjo.